France Bevk

France Bevk (* 17. september 1890, Zakojca pri Cerkne – † 17. september 1970, Ľubľana) bol slovinský spisovateľ. Do literatúry vstúpil ako básnik, no neskôr sa venoval iba próze a literatúre pre deti. Zo začiatku písal poviedky a novely z prostredia rodného kraja, zobrazuje najmä citové stavy (lásku, nenávisť, žiarlivosť) a konfliktné situácie medzi jednotlivcom a spoločnosťou. Zaoberá sa aj vysťahovalectvom, zapríčineným biedou a národnostným útlakom. Otázky národného života Slovincov v Taliansku zobrazuje v dráme Kain (1925) a v románe Kaplan Martin Čedermac (1938), ktorý vydal pod pseudonymom Pavle Sedmak.

Život 
Narodil sa v bajtárskej rodine ako najstarší z ôsmich detí dedinského obuvníka Ivana a jeho manželky Kataríny. Ukončil základnú školu v Bukove, potom pokračoval vo vzdelávaní sa v profesií učiteľ v Kopri a Gorici. Po ukončení štúdia v roku 1913 vyučoval v obci Orehek v Cerkne. V roku 1917 bol odvedený do armády na východnom fronte v Haliči a Bukovine. Po vojne opustil učiteľskú profesiu, v roku 1919 sa stal redaktorom časopisu Večerni list, neskôr sa stal redaktorom kultúrnej sekcie denníka Slovenec. Koncom roku 1920 sa z Juhoslávie vrátil do Gorišky a rozhodol sa tam zostať napriek tlaku talianskych orgánov. Ešte neskôr, keď mu bolo na komisariáte odporučené aby emigroval do Juhoslávie, zostal vytrvalý:

„Toto je moja vlasť, mám tu právo bývať! Nejdem nikam. Som pripravený na čokoľvek“.

Dielo 
Bevkova literárna tvorba je veľmi rozsiahla a zahŕňa historické romány a romány z moderného života, poviedky, roľnícke príbehy, drámy, mládežnícke príbehy, básne, filmové scenáre, cestopisy a preklady. S prekladmi do albánčiny, francúzštiny, chorvátčiny, taliančiny, maďarčiny, macedónčiny, nemčiny, ruštiny, srbčiny, ukrajinčiny atď. napísala viac ako 150 diel. Písal veľa a rýchlo, s dotlačou a prekladmi to bolo ešte viac diel. Okrem toho písal články, monografie a iné pamätné záznamy. Medzi dôvody, pre ktoré sa s písaním ponáhľal, patrí najmä nedostatok originálnych diel. Aj v čase, keď fašizmus v Taliansku hral významnú úlohu. Na druhej strane s nadšením publikoval pod rôznymi pseudonymami (Ivan Bežnik, Tón Čemažar, Jože Gorički, Jože Jeram, Jerko Jermol, Ivan Lesjak, Pavle Sedmak, Franc Seljak, Esar Vano) a staral sa o duševnú potravu národa.

V neskorších publikáciách, najmä v dotlačiach, často opravoval diela. Kritici zdôraznili povrchnosť alebo neúplnosť postáv v niektorých dielach aj bez ohľadu na osobitné okolnosti, za ktorých boli vytvorené.

Ocenenia a vyznamenania 
Cena Mladinskej matice za príbeh Pastirci (1935)
prvá banovinská cena za knihu Kaplan Martin Čedermac (1938)
Prešernova cena za autobiografických črty Otroška leta a za príbeh Tonček (1949)
Levstikova cena za poviedky Tonček (1949), Mali upornik (1951)
Prešernova cena za celoživotné dielo (1954)
Cena AVNOJ (1968)
Zlatá kniha za dielo Mali upornik (1969)

Bibliografia

Historické povesti a romány  
Kresna noč (1927)
Znamenja na nebu (Krvavi jezdeci, 1927; Škorpijoni zemlje, 1929; Črni bratje in sestre, 1929)
Umirajoči bog Triglav (1930, 1960, 2018)
Huda ura (1935)
In sonce je obstalo (1963)

Vybraná próza 
Bajtar Mihale in drugi spisi (1938) – novela
Kaplan Martin Čedermac (1938) – román
Tuja kri (1954) – povesť
Črna srajca (1955) – povesť
Krivi računi (1956) – novela
Mlini življenja (1967) – povesť
Mati Polona (1968) – novela
Pot v neznano (1970) – povesť

Tvorba pre deti a mládež 
Tatič (1923) 
Jagoda (1930)
Lukec in njegov škorec (1931)
Pisani svet (1958)
Ob morju in Soči (1959)
Razbojnik Saladin (1959)
Smeh skozi solze (1959)
Bosopetec (1975)
Pomediška (1980)
Tri povesti o tolminskih grofih (1990)

Preklady do slovenčiny 
 Román: Víchrica do slovenčiny preložil Anton Kmeť v roku 1968
 Román: Kaplán Martin Čadermac preložil Koloman K. Geraldin v roku 1940
 Rozprávky: Pastierik a víla preložila Pavla Kováčová v roku 1980
 Krátka próza: Mesiac preložil Samuel Miklovič v roku 1960

Referencie

Iné projekty

Zdroje 
France Bevk: Bevkova knjiga. Ljubljana: Mladinska knjiga, 1970.
France Bevk: Otroška leta. Ljubljana: DZS, 2004.
Bevk, France. Leksikon slovenska književnost. Ljubljana: Cankarjeva založba, 1996. 29–31.
Silvo Fatur: Slovenska leposlovna književnost. Maribor: Obzorja, 1992. 225–229.
Helga Glušič: Sto slovenskih pripovednikov. Ljubljana: Prešernova družba, 1996. 18–19.
Iztok Ilich: France Bevk, glasnik stisk primorskih rojakov. France Bevk. Ljubljana: DZS, 2004. 435–445.

Slovinskí spisovatelia
Slovinskí básnici
Juhoslovanskí spisovatelia